मुख्यमंत्रिपदी कोण बसणार या चर्चेला उधाण आलं आहे. कोण मुख्यमंत्री होईल याचे अंदाज बांधले जात आहे. राज्याचा मुख्यमंत्री कोण होईल हे दोन जण ठरवतात. 

पंतप्रधान नरेंद्र मोदी आणि भाजप अध्यक्ष अमित शहा हेच ठरवतील की, गुजरातचा मुख्यमंत्री कोण होईल. 

विजय रुपाणी हेच गुजरातचे मुख्यमंत्री होतील असं अमित शहा यांनी निवडणुकीपूर्वी जाहीर केलं होतं. पण आता परिस्थिती बदलली आहे. 

"भाजपला अपेक्षेपेक्षा कमी जागा मिळाल्या आहेत. या गोष्टीची किंमत भाजपला चुकवावी लागू शकते. मुख्यमंत्र्याची निवड होण्यापूर्वी अनेक गोष्टींचा विचार भाजपला करावा लागणार आहे," असं गुजरातमधले ज्येष्ठ पत्रकार प्रशांत दयाल यांचं म्हणणं आहे. 

दयाल यांचं म्हणणं आहे की, "रुपाणी हे जैन समाजाचे आहेत. गुजरातमध्ये जैन समाजाचं संख्याबळ हे केवळ दोन टक्के आहे. दुसरी गोष्ट अशी की सौराष्ट्रात भाजपची कामगिरी खूपच निराशाजनक झाली आहे." 

"पुढचं नुकसान टाळण्यासाठी मुख्यमंत्री सौराष्ट्राचा आणि पाटीदार समाजाचा व्हावा असा प्रयत्न भाजपकडून केला जाऊ शकतो," असं दयाल म्हणतात. 

"भाजपच्या वर्तुळात स्मृती इराणी यांच्या नावाची चर्चा सुरू आहे," असं देखील प्रशांत दयाल यांचं म्हणणं आहे. 

"ज्यावेळी भाजपला कोणत्याच जातीच्या नेतृत्वाकडं मुख्यमंत्रीपद सोपवण्याची इच्छा नसेल त्यावेळी ते स्मृती इराणींच्या नावावर शिक्कामोर्तब करू शकतात असं भाजपच्या आतील सूत्रांनी आपल्याला म्हटलं आहे," असं दयाल यांनी सांगितलं. 

गुजरातमध्ये असं नेहमी होतं. पाटीदार समाजाला त्यांच्याच समाजाचा नेता हवा असतो तर ठाकोर समाजाला त्यांच्या समाजाचा नेता मुख्यमंत्री म्हणून हवा असतो. 

"एका गटाचा नेता मुख्यमंत्री झाला तर दुसरा गट नाराज होऊ शकतो. हे टाळायचं असेल तर स्मृती इराणींच्या नावाचा विचार होऊ शकतो," असं दयाल म्हणतात. 

व्होट बॅंकेच्या दृष्टीनं पाहायला गेलं तर हे दोन्ही समाज महत्त्वाचे आहे. जर स्मृती इराणींना मुख्यमंत्री केलं तर हे समाज नाराज होणार नाहीत. जेव्हा आनंदीबेन यांना बाजूला करून विजय रुपाणी यांना मुख्यमंत्री बनवलं गेलं होतं तेव्हा हाच विचार करण्यात आला होता. 

रुपाणी यांच्या नावाआधी नितीन पटेलांच्या नावाचा विचार करण्यात आला होता. पण आनंदीबेन पटेला यांच्यानंतर पुन्हा पटेल समाजाचाच मुख्यमंत्री झाला असता तर इतर समाजाची नाराजी ओढवून घ्यावी लागली असती. ते भाजपला नको होतं म्हणूनच त्यांनी विजय रुपाणी यांना... \n\nवरील लेखासाठी मला एक चांगले शीर्षक द्या.
स्मृती इराणी गुजरातच्या मुख्यमंत्री होतील का?